
ΑΝΑΚΟΙΝΩΣΗ

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΙΛΚΙΣ

Στις 29.01.2015 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κ.Α.Κ.: 325575, η ΕΜΤ οικ. 40442/153/23.01.2015 απόφαση του Περιφερειάρχη Κεντρικής Μακεδονίας με την οποία εγκρίθηκε η τροποποίηση του άρθρου 5 του καταστατικού της Ανώνυμης Εταιρίας με την επωνυμία:: «ΚΕΤΕ ΑΝΩΝΥΜΗ ΕΤΑΙΡΕΙΑ – ΠΟΡΤΕΣ ΠΥΡΑΣΦΑΛΕΙΑΣ» με διακριτικό τίτλο: «ΚΕΤΕ Α.Ε.», Αρ. Μητρώου: 46566/55/Β/00/08, Αρ. Γ.Ε.Μη.: 014511835000 και έδρα το Δήμο Παιονίας (ΒΙΟ.ΠΑ. Πολυκάστρου, 61200 Πολύκαστρο), σύμφωνα με την από 31.12.2014 απόφαση της Καθολικής Έκτακτης Γενικής Συνέλευσης των μετόχων της, νομίμως καταχωρισμένη στη Δ.Ο.Υ. Κιλκίς (5/08.01.2015) από την οποία προκύπτει ότι:
Η Καθολική Έκτακτη Γενική Συνέλευση των μετόχων αποφασίζει την αύξηση του Μετοχικού κεφαλαίου κατά 12.210,00 (ΔΩΔΕΚΑ ΧΙΛΙΑΔΕΣ ΔΙΑΚΟΣΙΑ ΔΕΚΑ) ευρώ που θα πραγματοποιηθεί από την κεφαλαιοποίηση της υπεραξίας ακινήτων ν.2065/1992 παράγραφοι 1 & 2 του άρθρου 21 και την έκδοση 407 (ΤΕΤΡΑΚΟΣΙΩΝ ΕΠΤΑ) νέων ονομαστικών μετοχών ονομαστικής αξίας 30 Ευρώ η καθεμία.
Κατόπιν των ανωτέρω το Άρθρο 5 διαμορφώνεται ως εξής:
Άρθρο 5 - Μετοχικό Κεφάλαιο
1.Το μετοχικό κεφάλαιο της εταιρίας ανέρχεται, μετά την τελευταία τροποποίηση του άρθρου 5 , σε 4.101.510(τέσσερα εκατομμύρια εκατόν μία χιλιάδες πεντακόσια δέκα) ευρώ και διαιρείται σε 136.717(εκατόν τριάντα έξι χιλιάδες επτακόσιες δέκα επτά) ονομαστικές μετοχές ονομαστικής αξίας 30(τριάντα)ευρώ η κάθε μία.
Το μετοχικό κεφάλαιο δημιουργήθηκε ως εξής:

Α) Με την εισφορά τοις μετρητοίς διακοσίων πέντε εκατομμυρίων δραχμών (205.000.000 δρχ) από τους ιδρυτές της εταιρίας σύμφωνα με τα οριζόμενα στο άρθρο 44 του αρχικού καταστατικού σύστασης της εταιρίας , το οποίο δημοσιεύτηκε στο με αριθμό 7003/24-7-2000 Φ.Ε.Κ. (Τ.Α.Ε. & Ε.Π.Ε.)
Β) Με την από 4-5-2001 απόφαση της Ε.Γ.Σ. της εταιρίας αυξήθηκε το μετοχικό κεφάλαιο κατά 150.000.000 δρχ με την έκδοση 15.000 νέων ονομαστικών μετοχών ονομαστικής αξίας 10.000 δρχ η καθεμία.
Γ) Με την από 11-3-2002 απόφαση της Ε.Γ.Σ. της εταιρίας αποφασίστηκε αφενός μεν η αύξηση του μετοχικού κεφαλαίου κατά 7.898.750 δρχ για τις ανάγκες στρογγυλοποίησης λόγω μετατροπής του μετοχικού κεφαλαίου και της ονομαστικής αξίας των μετοχών σε ευρώ, αφετέρου δε η περαιτέρω αύξηση του μετοχικού κεφαλαίου κατά 91.941.165 δρχ για την αντιμετώπιση χρηματοδοτικών αναγκών της εταιρίας (Φ.Ε.Κ. 2821/18-4-2002).
Δ) Με από 31-5-2002 απόφαση της Ε.Γ.Σ. της εταιρίας αυξήθηκε το μετοχικό κεφάλαιο της εταιρίας κατά 1.400.500 ευρώ με την έκδοση 13.350 νέων ονομαστικών μετοχών ονομαστικής αξίας 30 ευρώ η καθεμία.
Ε) Με την από 28-2-2003 απόφαση της Ε.Γ.Σ. της εταιρίας αυξήθηκε το μετοχικό κεφάλαιο της εταιρίας κατά 300.000 ευρώ με την έκδοση 10.000 νέων ονομαστικών μετοχών ονομαστικής αξίας 30 ευρώ η καθεμία (ΦΕΚ 3350/2-5-2003).
Στ) Με την από 20-6-2003 απόφαση της Ε.Γ.Σ. της εταιρίας αυξήθηκε το μετοχικό κεφάλαιο της εταιρίας κατά 300.000 ευρώ με την έκδοση 10.000 νέων ονομαστικών μετοχών ονομαστικής αξίας 30 ευρώ η καθεμία (ΦΕΚ9428/9-9-2003). 
Ζ) Με την από 26-3-2004 απόφαση της Ε.Γ.Σ. της εταιρίας αυξήθηκε το μετοχικό κεφάλαιο της εταιρίας κατά 150.000 ευρώ με την έκδοση 5.000 νέων ονομαστικών μετοχών ονομαστικής αξίας 30 ευρώ η καθεμία (ΦΕΚ 3638/5-5-2004).
Η) Με την από 30-6-2007 απόφαση της Ε.Γ.Σ. της εταιρίας αυξήθηκε το μετοχικό κεφάλαιο της εταιρίας κατά 203.259,13 ευρώ με κεφαλαιοποίηση της υπεραξίας των παγίων, σύμφωνα με τον ν. 2065/1992 και την καταβολή μετρητών 20,87 ευρώ με έκδοση 6.776 νέων ονομαστικών μετοχών ονομαστικής αξίας 30 ευρώ η καθεμία (ΦΕΚ 8397/20-7-2007).
Θ) Με την από 11-4-2008 απόφαση της Ε.Γ.Σ. των μετόχων αυξήθηκε το μετοχικό κεφάλαιο κατά 600.000 ευρώ με έκδοση 20.000 νέων ονομαστικών μετοχών ονομαστικής αξίας 30 ευρώ η καθεμία προκειμένου να καλυφθεί η απαιτούμενη ίδια συμμετοχή στο νέο επενδυτικό πρόγραμμα της εταιρίας και ως κεφάλαια κίνησης, λόγω υπαγωγής της στον αναπτυξιακό νόμο 3299/2004.
Ι) Με την από 30-6-2009 απόφαση της Ε.Γ.Σ. των μετόχων αυξήθηκε το μετοχικό κεφάλαιο κατά 150.000 ευρώ με έκδοση 5.000 νέων ονομαστικών μετοχών ονομαστικής αξίας 30 ευρώ η καθεμία προκειμένου να καλυφθεί η απαιτούμενη ίδια συμμετοχή στο νέο επενδυτικό πρόγραμμα της εταιρίας και ως κεφάλαια κίνησης, λόγω υπαγωγής της στον αναπτυξιακό νόμο 3299/2004 (ΦΕΚ 12481/19-10-2009).
ΙΑ) Με την από 30-6-2011 απόφαση της τακτικής Γ.Σ. της εταιρίας αυξήθηκε το μετοχικό κεφάλαιο της εταιρίας κατά 68.700 ευρώ, εκ των οποίων οκτώ χιλιάδες επτακόσια ευρώ (8.700,00) από κεφαλαιοποίηση της υπεραξίας ακινήτων του ν. 2065/92 και ποσού εξήντα χιλιάδων ευρώ (60.000) με καταβολή μετρητών από τους μετόχους με την έκδοση 2.290 νέων ονομαστικών μετοχών ονομαστικής αξίας 30 ευρώ η καθεμία (ΦΕΚ 11903/10-11-2011).
ΙΒ) Με την από 22-3-2012 απόφαση της έκτακτης Γ.Σ. της εταιρίας αυξήθηκε το μετοχικό κεφάλαιο της εταιρίας κατά 381.000 ευρώ με την έκδοση 12.700 νέων ονομαστικών μετοχών  προκειμένου να καλυφθεί μέρος της απαιτούμενης ίδιας συμμετοχής στο νέο επενδυτικό πρόγραμμα της εταιρίας, λόγω υπαγωγής της στον αναπτυξιακό νόμο 3908/2011.
ΙΓ) Με την από 19-10-2012 Έκτακτη Γενική Συνέλευση των μετόχων, αποφασίζεται, η αύξηση του Μετοχικού κεφαλαίου κατά 201.000,00 (διακόσιες μία  χιλιάδες) ευρώ, που θα πραγματοποιηθεί με την καταβολή μετρητών αναλογικά από τους μετόχους, και την έκδοση 6.700 (έξι χιλιάδων επτακοσίων) νέων ονομαστικών μετοχών ονομαστικής αξίας 30,00 ευρώ η κάθε μια, προκειμένου να καλυφθεί η έλλειψη ταμειακής ρευστότητας που παρουσίαζε η εταιρεία λόγω της γενικευμένης οικονομικής κρίσης και των δυσμενών συνθηκών που επικρατούν στην αγορά, ώστε να καταστεί εφικτή η ομαλή και απρόσκοπτη συνέχιση της λειτουργίας της.
ΙΔ) Με την από 31-12-2014 Καθολική Έκτακτη Γενική Συνέλευση των μετόχων, αποφασίζεται, η αύξηση του Μετοχικού κεφαλαίου κατά 12.210,00 (ΔΩΔΕΚΑ ΧΙΛΙΑΔΕΣ ΔΙΑΚΟΣΙΑ ΔΕΚΑ) ευρώ που θα πραγματοποιηθεί από την κεφαλαιοποίηση της υπεραξίας ακινήτων ν.2065/1992 παράγραφοι 1 & 2 του άρθρου 21 και την έκδοση 407 (ΤΕΤΡΑΚΟΣΙΩΝ ΕΠΤΑ) νέων ονομαστικών μετοχών ονομαστικής αξίας 30 Ευρώ η καθεμία.
Έτσι το μετοχικό κεφάλαιο της εταιρίας ανέρχεται, σε 4.101.510 (τέσσερα εκατομμύρια εκατόν μία χιλιάδες πεντακόσια δέκα) ευρώ και διαιρείται σε 136.717 (εκατόν τριάντα έξι χιλιάδες επτακόσιες δέκα επτά) ονομαστικές μετοχές ονομαστικής αξίας 30(τριάντα)ευρώ η κάθε μία.
2. Επιτρέπεται στο μέλλον η έκδοση προνομιούχων μετοχών με δικαίωμα ψήφου ή άνευ ψήφου καθώς και η μετατροπή των ονομαστικών μετοχών σε ανώνυμες ή σε ονομαστικές προνομιούχες με δικαίωμα ψήφου ή άνευ ψήφου, με σχετική απόφαση της Γενικής Συνέλευσης η οποία θα συγκαλείται με την απαρτία του άρθρου 22 παράγραφος 3 και την πλειοψηφία του άρθρου 27 παρ. 2 του παρόντος. Η απόφαση αυτή της Γενικής Συνέλευσης αποτελεί τροποποίηση του καταστατικού.
Την ίδια ημερομηνία καταχωρίστηκε στο Γ.Ε.Μη. ολόκληρο το νέο κείμενο του καταστατικού.

Με Εντολή Προέδρου

